open-index/open-wikipedia-markdown huggingface dataset:
Αξός (αποσαφήνιση)

Με την ονομασία **Αξός** μπορεί να αναφέρονται:  

## Οικισμοί
; Ελλάδα
* Αξός Πέλλας, οικισμός του δήμου Πέλλας της ομώνυμης περιφερειακής ενότητας.
* Αξός Ρεθύμνου, οικισμός του δήμου Μυλοποτάμου της περιφερειακής ενότητας Ρεθύμνου.
; Τουρκία
* Αξός Καππαδοκίας ή *Hasaköy*, οικισμός του δήμου Νίγδης της ομώνυμης επαρχίας. 

## Γεωγραφικοί σχηματισμοί
* Αξός Νάξου, κοιλάδα της νήσου Νάξος.

## Παρώνυμα
* Α.Σ. Νίκη Αξού, αθλητικό σωματείο του Αξού Πέλλας.

Κατηγορία:Αποσαφηνίσεις ελληνικών τοπωνυμίων
Γεώργιος Κτενάς

Ο **Γεώργιος Χρ. Κτενάς** (1938 - 13 Ιουνίου 2004) ήταν Έλληνας πολιτικός, εκ των πλέον ενεργών μελών του ΠΑΣΟΚ στη Λευκάδα, όπου εκλεγόταν βουλευτής. Η θητεία του στο ελληνικό Κοινοβούλιο ολοκληρώθηκε στις αρχές του 2004 και λίγους μήνες μετά πέθανε.

## Βιογραφία
Εντάχθηκε στο ΠΑΣΟΚ από την ίδρυση του κινήματος και κατήλθε για πρώτη φορά στις εκλογές του 1974 ως υποψήφιος, χωρίς να εκλεγεί, συγκεντρώνοντας 1.107 ψήφους. Στις επόμενες εκλογές, το 1977, απέτυχε ξανά να εκλεγεί.

Εξελέγη βουλευτής Λευκάδας με το ΠΑΣΟΚ αρχικά στις εκλογές του 1981 με 4.603 ψήφους. Επανεξελέγη βουλευτής στις εκλογές που οδήγησαν σε νέα νίκη το ΠΑΣΟΚ, στις 2 Ιουνίου 1985. Υπηρέτησε ως τον Ιούνιο του 1989. Την περίοδο εκείνης της βουλευτικής θητείας του, συμπεριλήφθηκε από τον Ανδρέα Παπανδρέου στην κυβέρνηση, ως αναπληρωτής υπουργός Περιβάλλοντος, Χωροταξίας και Δημοσίων Έργων από τις 18 Νοεμβρίου 1988 ως τις 2 Ιουλίου 1989.

Στις 18 Ιουλίου 2002 έγινε ξανά βουλευτής, καταλαμβάνοντας την έδρα του αποβιώσαντος Ευάγγελου Βλασσόπουλου

Χάρη στις δικές του προσπάθειες ιδρύθηκε Τμήμα Ασφαλείας στην Αστυνομική Διεύθυνση Λευκάδας, το 2003. Παραιτήθηκε από την υποψηφιότητά του για τις εκλογές του 2004 για λόγους υγείας.

Αν και τους τελευταίους μήνες υπέφερε από προβλήματα υγείας, είχε λάβει μέρος και στην προεκλογική εκστρατεία του ΠΑΣΟΚ για τις ευρωεκλογές του 2004. Πέθανε σε ηλικία 66 ετών το 2004, ανήμερα των ευρωεκλογών. 

## Παραπομπές


## Πηγές
* 

Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Λευκάδας
Κατηγορία:Έλληνες αναπληρωτές υπουργοί Περιβάλλοντος, Χωροταξίας και Δημοσίων Έργων
Καρόλι Μάγιερ

Ο **Καρόλι Μάγιερ**, επίσης γνωστός ως **Φρανσουά Μαγιέρ** ή **Φέρεντς Μάγιερ**, ήταν Ούγγρος ποδοσφαιριστής γεννημένος στις 1 Ιανουαρίου 1908 στο Ναγκιβάραντ, απεβίωσε στις 9 Νοεμβρίου 2000. Αγωνιζόταν στη θέση του τερματοφύλακα.

## Καριέρα

Ο Καρόλι Μάγιερ αγωνίστηκε στο γαλλικό πρωτάθλημα με την Σερκλ Ατλετίκ ντε Παρί από το 1932 ως το 1934. Είχε την ευθύνη της εκτέλεσης των πέναλτι που κέρδιζε η ομάδα του. Στη συνέχεια, αγωνίστηκε για διάστημα δύο σεζόν στην ΣΜ Καέν. Έπειτα, με την φανέλα της ΡΚ Στρασμπούρ, συμμετείχε στον τελικό του Κυπέλλου Γαλλίας της σεζόν 1936-1937.

Υπήρξε, επίσης, μέλος της Εθνικής Ουγγαρίας (ερασιτεχνική ομάδα).

Μεταξύ του 1944 και του 1946, εργάστηκε ως προπονητής στην Σταντ Μαλέρμπ ντε Καέν.

## Παραπομπές



Κατηγορία:Ούγγροι ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές ΣΑ Παρί
Κατηγορία:Ποδοσφαιριστές ΣΜ Καέν
Κατηγορία:Ποδοσφαιριστές ΡΚ Στρασμπούρ
Κατηγορία:Ούγγροι προπονητές ποδοσφαίρου
Κατηγορία:Προπονητές ποδοσφαίρου ΣΜ Καέν
Κώστας Βασάλος

Ο **Κώστας Βασάλος** και Βασάλιος (1901-18 Αυγούστου 1995) ήταν Έλληνας κομμμουνιστής από τη Λέσβο, στέλεχος του ΚΚΕ και αγωνιστής της Εθνικής Αντίστασης ο οποίος υπηρέτησε το Κόμμα του και ως βουλευτής.

## Βιογραφία
Γεννήθηκε στην Περίσταση της Ανατολικής Θράκης. Ο πατέρας του ήταν ναυτεργάτης από την Απολλωνία της Σίφνου. Το 1917 η οικογένειά του εγκαταστάθηκε στην Μυτιλήνη και η μητέρα του εργάστηκε ως κανεργάτρια. Ο Βασάλος τελειώσε το Σχολαρχείο το 1914 στα Δαρδανέλλια και στη συνέχεια εργάστηκε ως εμποροϋπάλληλος. Υπηρέτησε στο Μικρασιατικό μέτωπο και μετά στη Θεσσαλονίκη  κια στον Πειραιά. Απολύθηκε από τον στρατό το 1924. Συμμετείχε στην Οργάνωση Εφέδρων καιστο συνδικαλιστικό κίνημα. Υπήρξε Γενικός Γραμματέας  της Ενώσεως Εμποροϋπαλλήλων Λέσβου στη δεκαετια του 1930. 

Το 1933 έγινε μέλος του ΚΚΕ. Εκτοπίστηκε για έξι μήνες στη Φολέγανδρο Συμμετείχε στο 5ο συνέδριο του ΚΚΕ (Μάρτιος 1934) ως μέλος της Περιφερειακής Επιτροπής. Γραμματέας της Κομματικής Οργάνωσης Χίου, συνελήφθη εκ νέου και εξορίσθηκε για ένα χρόνο στην Ανάφη.  Συμμετείχε στην Κ.Ε. της *Λαϊκής Βοήθειας* με έδρα την Αθήνα και φυλακίσθηκε στην Αίγινα. Δραπέτευσε την ημέρα της δίκης του. Υπήρξε ιδιαίτερα δραστήριο παράνομο στέλεχος κατά την περίοδο της μεταξικής δικτατορίας. Το 1937 ανέλαβε γραμματέας της Π.Ε. του ΚΚΕ Καβάλας και Δράμας. Στη συνέχεια διατέλεσε Β΄ γραμματέας της ΚΟΘ και συνελήφθη τον Φεβρουάριο του 1939. Φυλακίσθηκε στην Αίγινα με καταδίκη έξι ετών για *ερημοδικία*.Εξορίσθηκε για δυο χρόνια στην Ακροναυπλία και μετά τη διάλυση των φυλακών της Ακροναυπλίας μεταφερθηκε στο Ιταλικό στρατόπεδο Λαζαρέτο (Κέρκυρα). Το 1943 με τη συνθηκολόγηση της Ιταλίας αφέθηκε ελεύθερος. 

Το 1945 διέτελεσε γραμματέας της Π.Ε Ιωαννίνων. Συμμετείχε στο 7ο Συνεδριο τυ ΚΚΕ και ανέλαβε οργανωτικός γραμματέας του Γραφείου Περιοχής Αιγαίου του ΚΚΕ με έδρα της Μυτιλήνη. Συνελήφθη το 1946 ως ηθικός αυτουργός φόνου και καταδικάστηκε δύο φορές σε θάνατο από το Κακουργοδικείου Μυτιλήνης (Νοέμβριος 1948 και Φεβρουάριος 1949). Έμεινε στη φυλακή συνολικά δεκαεπτά χρόνια. Αποφυλακίσθηκε στις 31 Δεκεμβρίου 1963. Ανέλαβε Γραμματεας της ΕΔΑ Αιγαίου (1964-1967). Με την επιβολή της Δικτατορίας των Συνταγματαρχών εξορίσθηκε στο Παρθένι της Λέρου για ένα χρόνο.

Εξελέγη βουλευτής Λέσβου του ΚΚΕ δύο φορές: στις εκλογές του 1977 με 7.803 σταυρούς και επανεξελέγη στις εκλογές του 1981με 6.302 σταυρούς.

Πέθανε σε ηλικία 94 ετών και κηδεύτηκε από το Μητροπολιτικό ναό της Μυτιλήνης, ενώ η ταφή του έγινε στο κοιμητήριο Χρυσομαλούσης.

## Παραπομπές


Κατηγορία:Έλληνες κομμουνιστές
Κατηγορία:Βουλευτές εκλεγμένοι με το ΚΚΕ
Κατηγορία:Βουλευτές Λέσβου
Στέβαν Μαραζίνοβιτς

Ο **Στέβαν Μαραζίνοβιτς**, (*[[σερβικά]] : Стеван Магазиновић*) (Ρούμα, 1804 - Βελιγράδι, 17 Φεβρουαρίου 1874). Ήταν Σέρβος πολιτικός όπου διετέλεσε υπουργός και εκπρόσωπος του πρίγκιπα, σημερινός πρωθυπουργός, μια εποχή που η Σερβία ήταν μια αυτόνομη επαρχία στο πλαίσιο της Οθωμανικής Αυτοκρατορίας.

Έμαθε τα πρώτα γράμματα στην πόλη Ρούμα όπου τότε ανήκε στην Αυστροουγγαρία κι αργότερα σπούδασε νομικά. 

Το 1829 μπήκε προσελήφθη στο γραφείο του πρίγκιπα Μίλος Ομπρένοβιτς όπου παρέμεινε μέχρι το 1833. 

Το 1852 έγινε πρόεδρος του ανωτάτου δικαστηρίου της Σερβίας και στη συνέχεια από το 1854 έως το 1855 διετέλεσε υπουργός Εσωτερικών. 

Διορίστηκε εκπρόσωπος του Πρίγκιπα, πρωθυπουργός, στις 12 Ιούνη 1858 , σε μια εποχή που ο Αλέξανδρος Καραγιώργεβιτς παραιτήθηκε. Παρέμεινε στο γραφείο μέχρι τις 18 Απριλίου 1859 , όταν ο πρίγκιπας Μίλος Ομπρένοβιτς επέστρεψε στην εξουσία. Κατά τη διάρκεια αυτής της περιόδου ήταν επίσης υπουργός εξωτερικών του Πριγκιπάτου της Σερβίας.

## Αναφορές
* Βιογραφικό του

Κατηγορία:Πρωθυπουργοί της Σερβίας
Κατηγορία:Υπουργοί εξωτερικών της Σερβίας
Κατηγορία:Υπουργοί εσωτερικών της Σερβίας
Γεώργιος Δοξόπουλος

Ο **Γεώργιος-Λάζαρος Δοξόπουλος** (Γιοζγκάτ, 1915 – Βόλος, 13 Νοεμβρίου 1991) ήταν Έλληνας αντιστασιακός και πολιτικός. 

## Βιογραφία
Ανέπτυξε αντιστασιακή δράση, οργανώνοντας το ΕΑΜ της Μαγνησίας. Διετέλεσε βουλευτής Λαρίσης αρχικά με την ΕΠΕΚ το 1951 και βουλευτής Μαγνησίας με το ΠΑΣΟΚ στις εκλογές του 1985. Στις 2 Δεκεμβρίου 1985 τον αντικατέστησε
ο Αργύριος Φιλιππίδης, λόγω έκπτωσής του από το βουλευτικό αξίωμα.

Εξαιτίας της δημοκρατικής του δράσης εκτοπίστηκε σε διάφορα νησιά, όπως η Μακρόνησος και η Ικαρία. Διετέλεσε και δήμαρχος Νέας Ιωνίας την περίοδο 1955-1958.

Πέθανε στο Βόλο στις 13 Νοεμβρίου του 1991.

## Βιβλία του
*"Η δόξα και ο Γολγοθάς της Εθνικής Αντίστασης 1941-1944" 

## Παραπομπές


Κατηγορία:Βουλευτές εκλεγμένοι με την ΕΠΕΚ
Κατηγορία:Βουλευτές εκλεγμένοι με το ΠΑΣΟΚ
Κατηγορία:Μέλη του ΕΑΜ
Κατηγορία:Δήμαρχοι ελληνικών πόλεων
Κατηγορία:Βουλευτές Λάρισας
Κατηγορία:Βουλευτές Μαγνησίας
Κατηγορία:Νέα Ιωνία Αττικής
Τζόρτζε Πρότιτς

Ο **Τζόρτζε Πρότιτς** (*[[σερβικά]]: Ђорђе Протић*), (Bela Crkva 1793 - Βελιγράδι 7 Δεκεμβρίου 1857). Ήταν σέρβος πολιτικός όπου διετέλεσε εκπρόσωπος του πρίγκιπα, σημερινός πρωθυπουργός, σε μια εποχή που η Σερβία ήταν μια αυτόνομη ηγεμονία εντός της Οθωμανικής Αυτοκρατορίας.

Στο πλαίσιο της βασιλείας του πρίγκιπα Μίλος Ομπρένοβιτς ο Πρότιτς εργάστηκε σαν νομικός έως το 1829.

Το 1835, πέρασε μερικούς μήνες σαν μέλος του Διοικητικού Συμβουλίου και έπειτα του προέδρου του δικαστηρίου του Βελιγραδίου.

Από το 1837 ήταν μέλος της αρμόδιας επιτροπής για την προετοιμασία της νομοθεσίας.

Από τις 15 Μαΐου 1840 έως τις 7 Σεπτεμβρίου 1842 ήταν ο εκπρόσωπος του πρίγκιπα Μιχαήλ, το ισοδύναμο σήμερα ενός πρωθυπουργού.

Το 1842 όμως ο πρίγκιπας Μιχαήλ ανατράπηκε από μια εξέγερση με επικεφαλής τον Τομά Βούσιτς Πέρισιτς, ηγέτη των «υπερασπιστών του συντάγματος». Εξαιτίας αυτής της εξέγερσης η οικογένεια Καραγιώργεβιτς ήρθε στην εξουσία στο πρόσωπο του πρίγκιπα Αλέξανδρου. Πιστός στον Ομπρένοβιτς ο Πρότιτς εγκατάλειψε τη Σερβία. Έζησε στην εξορία από το 1842 στο 1857 που επέστρεψε στη Σερβία.

## Αναφορές
* Υπουργείο Εξωτερικών της Σερβίας, Βιογραφικό του 

Κατηγορία:Πρωθυπουργοί της Σερβίας
Μωρίς Κοτενέ

Ο **Μωρίς Κοτενέ** ήταν Γάλλος ποδοσφαιριστής. Γεννήθηκε στις 11 Φεβρουαρίου 1895 στο Ραινσί και πέθανε στις 11 Απριλίου 1972. Αγωνιζόταν στη θέση του τερματοφύλακα. 

## Βιογραφία

Ο Κοτενέ ξεκίνησε την ενασχόληση με το ποδόσφαιρο από την Ζαν-ντ'Αρκ Σπορ, όμως η Ολιμπίκ ντε Παρί κατάφερε να τον αρπάξει από τα χέρια της Ραινσί. Στην Εθνική Γαλλίας, κλήθηκε να αντικαταστήσει τον Σαιριγκές.

Αγωνίστηκε διαδοχικά στις Ζαν-ντ'Αρκ Σπορ, Ραινσί Σπορ, Ολιμπίκ ντε Παρί, ΑΣ Κάννες (1926-1927), Ρασίνγκ Ουνιβερσιταίρ ντ'Αλζέ και ΑΣ Μπον (Αλγερία). 

Μετρούσε, συνολικά, 18 διεθνείς συμμετοχές με την Εθνική Γαλλίας, εκ των οποίων οι δύο ως αρχηγός. Δέχτηκε, συνολικά, 69 τέρματα στη διάρκεια των 18 του διεθνών συμμετοχών εκ των οποίων 9 στο ντεμπούτο του με τους *Bleus* απέναντι στην Ιταλία. Στις 12 Ιουνίου 1927 στην Ουγγαρία, η Γαλλία ηττήθηκε με σκορ 13-1. Δήλωσε, τότε, μετά την λήξη της αναμέτρησης: *"Θεωρώ ότι έχει έρθει η ώρα να σταματήσω την καριέρα μου. Το καλύτερο είναι να αποχωρείς από την ενεργό δράση με το κεφάλι ψηλά"*. Αυτή ήταν και η τελευταία του αναμέτρηση με τα χρώματα της Γαλλίας.

Μετά το πέρας της αγωνιστικής του καριέρας, εργάστηκε ως προπονητής στην Σταντ Μαλέρμπ ντε Καέν για την σεζόν 1936-1937. Εργάστηκε, επίσης, ως γυμναστής της Εθνικής Γαλλίας στη διάρκεια του Παγκοσμίου Κυπέλλου του 1938. 

## Διακρίσεις
* Φιναλίστ του Κυπέλλου Γαλλίας της σεζόν 1920-1921.

## Παραπομπές


## Εξωτερικοί σύνδεσμοι
*
* Προφίλ του Μωρίς Κοτενέ στο FFF.fr

Κατηγορία:Ποδοσφαιριστές Εθνικής Γαλλίας
Κατηγορία:Ποδοσφαιριστές ΑΣ Κάννες
Κατηγορία:Γάλλοι προπονητές ποδοσφαίρου
Κατηγορία:Προπονητές ποδοσφαίρου ΣΜ Καέν
Κατηγορία:Τερματοφύλακες ποδοσφαιριστές
Ερνέστας Σέτκους

μικρογραφία|Ερνέστας Σέτκους
Ο **Ερνέστας Σέτκους** είναι Λιθουανός τερματοφύλακας, διεθνής με την Εθνική Λιθουανίας. Από το 2014 αγωνίζεται στον Α.Ο. Κέρκυρα.

## Καριέρα
Ο Σέτκους ξεκίνησε την επαγγελματική καριέρα του στη Ζάλγκιρις Βίλνιους το 2005. Το 2009 μετακινήθηκε στη ΦΚ Τάουρας Ταουραγκέ. Το 2010 επέστρεψε στη Ζάλγκιρις Βίλνιους. Το πρώτο παιχνίδι στη δεύτερη θητεία του στη Ζάλγκιρις ήταν εναντίον της ΦΚ Τάουρας Ταουραγκέ στα πλαίσια του πρωταθλήματος Λιθουανίας (1-1).

Τον Ιούλιο του 2010 μετακινήθηκε εκτός Λιθουανίας και συγκεκριμένα στην Κύπρο και στον Ολυμπιακό Λευκωσίας. Έκανε το ντεμπούτο του με την κυπριακή ομάδα στις 2 Οκτωβρίου 2010 σε ένα παιχνίδι με αντίπαλο την ΑΕΠ Πάφου. Συνέχισε και την επόμενη περίοδο στον Ολυμπιακό. Στις 7 Ιανουαρίου 2012 κέρδισε το βραβείο του πολυτιμότερου παίχτη του παιχνιδιού (MVP) σε ένα παιχνίδι με αντίπαλο την ΑΕΚ Λάρνακας (ποδόσφαιρο) το οποίο έληξε ισόπαλο 1-1.

Το καλοκαίρι του 2010 υπέγραψε συμβόλαιο με την νεοφώτιστη βουλγάρικη ομάδα ΠΦΚ Μπότεφ Πλόβντιφ. Έκανε το ντεμπούτο του στην εντός έδρας νίκη με 3-0 επί της ΠΦΚ Σλάβια Σόφιας στις 11 Αυγούστου 2012. Στις 31 Ιανουαρίου αποδεσμεύτηκε από την ομάδα από τον Στανιμίρ Στόιλοφ.

Στις 28 Μαρτίου υπέγραψε ένα συμβόλαιο μικρής διαρκείας με τη λευκωρωσική ΦΚ Γκόμελ, η οποία αγωνιζόταν στην Α΄ κατηγορία της χώρας. Το καλοκαίρι του 2013 επέστρεψε στην Κύπρο για λογαριασμό της Νέας Σαλαμίνας.

## Διεθνής καριέρα
Ο Σέτκους κλήθηκε για πρώτη φορά στην Εθνική Λιθουανίας από τον Raimondas Žutautas για ένα φιλικό παιχνίδι με αντίπαλο την Εθνική Πολωνίας (ποδόσφαιρο ανδρών). Έκανε το ντεμπούτο στις 25 Μαρτίου 2011 στο S. Darius and S. Girėnas Stadium του Κάουνας. Μπήκε ως αλλαγή στο ημίχρονο ενώ το σκορ ήταν 2-0 υπέρ της Λιθουανίας. Μέχρι στιγμής έχει συνολικά 7 παρουσίες με την εθνική ομάδα ποδοσφαίρου της Λιθουανίας.

## Παραπομπές


## Πηγές
* 
* Νέα Σαλαμίνα: Πρόσθεσε τερματοφύλακα, αμυντικό και μέσο! 

Κατηγορία:Λιθουανοί ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Λιθουανίας
Κατηγορία:Ποδοσφαιριστές Νέας Σαλαμίνας
Κατηγορία:Ποδοσφαιριστές Ολυμπιακού Λευκωσίας
Κατηγορία:Ποδοσφαιριστές ΦΚ Γκόμελ
Κατηγορία:Ποδοσφαιριστές ΠΦΚ Μπότεφ Πλόβντιφ
Κατηγορία:Ποδοσφαιριστές Ζάλγκιρις Βίλνιους
Κατηγορία:Ποδοσφαιριστές ΦΚ Τάουρας Ταουραγκέ
Κατηγορία:Ποδοσφαιριστές Α.Ο. Κέρκυρας
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Κύπρο
Κατηγορία:Ξένοι ποδοσφαιριστές στην Ελλάδα
Κατηγορία:Λιθουανοί ποδοσφαιριστές στο εξωτερικό
Νικόλαος Καβαζαράκης

Ο **Νικόλαος Ι. Καβαζαράκης** (Κεφαλονιά, 1894 - 31 Αυγούστου 1981) ήταν Έλληνας καθηγητής Ιατρικής. Χρημάτισε πρόεδρος του ΙΚΑ και υπουργός Βορείου Ελλάδος από το 1963 ως το 1964.

## Βιογραφία
Σπούδασε Ιατρική στο Πανεπιστήμιο των Αθηνών και Χειρουργική. Δίδαξε ως καθηγητής στο Αριστοτέλειο Πανεπιστήμιο Θεσσαλονίκης.

Ήταν ένας από τους γιατρούς που είχαν εξετάσει το Γρηγόρη Λαμπράκη μετά τη δολοφονία του και είχαν καταθέσει στο δικαστήριο για το θέμα.

Στην υπηρεσιακή κυβέρνηση του Παρασκευόπουλου, ο Νικόλαος Καβαζαράκης χρημάτισε υπουργός Βορείου Ελλάδος από τις 31 Δεκεμβρίου 1963 ως τις 19 Φεβρουαρίου 1964.

Δημοσίευσε πλήθος άρθρων και μελετών με θέμα τα καρδιακά νοσήματα και το ΙΚΑ, ενώ έκανε και προβολή μιας εγχείρισης σε τηλεόραση στη Θεσσαλονίκη. Ο ομότιμος καθηγητής Καβαζαράκης απεβίωσε το 1981, σε ηλικία 87 ετών.

Ήταν παντρεμένος με την Ελένη Οικονόμου και απέκτησαν 3 κόρες.

## Εξωτερικοί σύνδεσμοι
* Προλόγιση του καθηγητή σε βιβλίο (Χρήστου Βουνά, "Τα 130 χρόνια της μουσικής στην Κεφαλονιά (1836 - 1966)", εκδόσεις Ο Φανός της Κεφαλονιάς.)
*Τεκμήρια (αναφορά)

## Παραπομπές


Κατηγορία:Έλληνες ιατροί του 20ού αιώνα
Κατηγορία:Καθηγητές Αριστοτελείου Πανεπιστημίου Θεσσαλονίκης
Κατηγορία:Έλληνες υπουργοί Βορείου Ελλάδος
Κατηγορία:Έλληνες χειρουργοί
Νέμπελ

Ο **Νέμπελ** είναι ποταμός στο Μεκλεμβούργο-Δυτική Πομερανία της ανατολικής Γερμανίας. Έχει συνολικό μήκος 60 χλμ και είναι δεξιός παραπόταμος του Βάρνο. Ρέει προς το Γκούστρο και ενώνεται με τον Βάρνο στο Μπούτσοου.

Κατηγορία:Ποταμοί της Γερμανίας
Κατηγορία:Γεωγραφία του Μεκλεμβούργου-Δυτικής Πομερανίας
Ρέκνιτς

Ο **Ρέκνιτς** (*Recknitz*), ιστορικά γνωστός ως «Ράξα» (*Raxa*), είναι ποταμός στο Μεκλεμβούργο-Δυτική Πομερανία της ΒΑ Γερμανίας. Η παγετώδης κοιλάδα του Ρέκνιτς εκτείνεται προς τα νότια και συγκεκριμένα προς την πόλη Γκύστρο. Ο ποταμός δεν έχει συγκεκριμένη πηγή, αλλά σχηματίζεται από χειμάρρους και κανάλια. Έχει λεκάνη απορροής 669 τετραγωνικών χιλιομέτρων και συνολικό μήκος 72 χιλιομέτρων.

Ο κάτω Ρέκνιτς ήταν το ιστορικό σύνορο μεταξύ των περιοχών Μεκλεμβούργου και Πομερανίας. Στις μέρες μας ωστόσο είναι απλά το σύνορο μεταξύ της Λουθηρανικής εκκλησίας του Μεκλεμβούργου και της Ευαγγελικής εκκλησίας της Πομερανίας.

Αρχίζοντας από την πόλη Τέσσιν, ο ποταμός είναι πλωτός με κανό ολόκληρο το χρόνο. Tα τελευταία χρόνια έχουν γίνει έργα κατά μήκος της διαδρομής του ποταμού με σκοπό την αποκατάσταση του φυσικού περιβάλλοντος, κάνοντας το τοπίο ακόμα ελκυστικότερο. Σε μήκος 30 χιλιομέτρων, τρία τμήματα της όχθης του ποταμού έχουν ανακηρυχθεί τόποι φυσικής προστασίας. Ο ποταμός εκβάλλει στη Βαλτική Θάλασσα.

Τον Οκτώβριο του 955 μ.Χ. η ευρύτερη περιοχή του ποταμού ήταν η τοποθεσία όπου έγινε η γνωστή μάχη του Ρέκνιτς ανάμεσα στο γερμανικό στρατό του αυτοκράτορα Όθωνα της Γερμανίας που διοικούνταν από τον Γκέρο τον Μέγα και το στρατό των Οβοτριτών και άλλων Σλάβων κάτω από τις διαταγές του πρίγκιπα Στόινεφ, αδερφού του πρίγκιπα Νάκον.

## Εξωτερικοί συνδέσμοι

* https://web.archive.org/web/20051026101118/http://www.mvweb.de/kanu/touren/17.html
* https://web.archive.org/web/20040816150037/http://www.darss.net/region_trebel_recknitz.htm
* http://www.kanu7.de/recknitz.html 

Κατηγορία:Ποταμοί της Γερμανίας
Κατηγορία:Ποταμοί που εκβάλλουν στη Βαλτική
Κατηγορία:Γεωγραφία του Μεκλεμβούργου-Δυτικής Πομερανίας
Κετένες

[thumb|Γενικός τύπος των κετενών. Όπου τα R, που δεν είναι υποχρεωτικά τα ίδια, μπορεί να είναι ανθρακούχες ομάδες ή [υδρογόνο.]]

Οι **κετένες** αποτελούν μια κατηγορία οργανικών ενώσεων που περιέχουν τη χαρακτηριστική ομάδα >C=C=O. Ο όρος, στον ενικό, αποτελεί εναλλακτική ονομασία της αιθενόνης. Τυπικά αποτελούν υποκατηγορία των κετονών. Οι κετένες μελετήθηκαν για πρώτη φορά ως ξεχωριστή τάξη ενώσεων από τον Χέρμαν Στάουντινγκερ. Είναι ακόμη γνωστός ο αποκαλούμενος «βαθμός κετενών», που αποτελεί τον δείκτη ποιότητας καυσίμου του ντήζελ και της κηροζίνης, ανάλογος με το «βαθμό οκτανίων», της βενζίνης.

## Παραγωγή

### Από ακυλαλογονίδια

Οι κετένες μπορούν να παραχθούν από ακυλαλογονίδια (>CHCOX) με απόσπαση υδραλογόνου. Στην περίπτωση αυτή, χρησιμοποιείται συνήθως ως βάση η τριαιθυλαμίνη (Et3N):

\mathrm{
>CHCOX + Et_3N  \xrightarrow{} >C=C=O + [Et_3NH]X} 


### Από 1-αλαλκίνια

Μερικές κετένες μπορούν ακόμη να παραχθούν με υδρόλυση 1-αλαλκινίων (RC &equiv; CX), με αραιό διάλυμα υδροξειδίου του νατρίου (NaOH). Παράγεται αρχικά 1-αλκιν-1-όλη, που ταυτομερίζεται τελικά προς την αντίστοιχη κετένη (CH2=C=O):

\mathrm{RC \equiv CX + NaOH \xrightarrow{-NaX} RC \equiv COH \xrightarrow{} RCH=C=O } 


### Από προπανόνη

Με πυρόλυση προπανόνης παράγεται αιθενόνη:

\mathrm{ CH_3COCH_3 \xrightarrow{\triangle} CH_2=C=O + CH_4 }


## Αναφορές και σημειώσεις


## Πηγές

* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982
* Δημήτριου Ν. Νικολαΐδη: Ειδικά μαθήματα Οργανικής Χημείας, Θεσσαλονίκη 1983.
* Ν. Αλεξάνδρου, Α. Βάρβογλη, Δ. Νικολαΐδη: Χημεία Ετεροχημικών Ενώσεων, Θεσσαλονίκη 1985

*
Φραάτης Γ΄ της Παρθίας

Ο **Φραάτης Γ’ της Παρθίας** ήταν βασιλιάς των Πάρθων από το 70 π.Χ. ως το 57 π.Χ. Ανήκε στη βασιλική δυναστεία των Αρσακιδών και ήταν γιος και διάδοχος του βασιλιά Σανατράκη. Ονομάστηκε Θεός επειδή τα νομίσματα που κόπηκαν με την εικόνα του είχαν χρυσή επιχρωμάτωση, ώστε να έχουν μεγαλύτερη αξία από τα αντίστοιχα νομίσματα γειτονικών βασιλείων.

Όταν ο Φραάτης Γ’ ανέβηκε στον θρόνο το 70 π.Χ., ο Ρωμαίος στρατηγός Λούκουλλος έκανε επίθεση στον βασιλιά της Αρμενίας Τιγράνη τον Μέγα, που ήταν ο ισχυρότερος βασιλιάς σε ολόκληρη τη Μεσοποταμία. Ο Φραάτης αρνήθηκε να υποστηρίξει τον Τιγράνη και τον σύμμαχο του Μιθριδάτη Στ’, βασιλιά του Πόντου. Αντίθετα υποστήριξε τον γαμπρό του, τον νεότερο Τιγράνη, σύμμαχο των Ρωμαίων και επιτέθηκε στην Αρμενία σε συμμαχία με τον Πομπήιο το 65 π.Χ. Ο Πομπήιος, παρά το ότι νίκησε τους Αρμένιους, στη συνέχεια εγκατέλειψε τον Φραάτη, επέτρεψε στον Τιγράνη τον Μέγα να εξακολουθεί να είναι βασιλιάς της Αρμενίας και πήρε όμηρο στη Ρώμη τον Τιγράνη τον νεότερο. Ο Φραάτης Γ’ δολοφονήθηκε από τους δυο γιους του Ορόντη Β’ και Μιθριδάτη Γ’.

Κατηγορία:Πάρθοι βασιλείς
Γιόβαν Μαρίνοβιτς

Ο **Γιόβαν Μαρίνοβιτς** (*[[σερβικά]] : Јован Мариновић*) (Σεράγεβο , 1821 - Βιλαίς σουρ Μερ, 20 Αυγούστου 1893), ήταν πολιτικός και διπλωμάτης  της Σερβίας , μέλος του Συντηρητικού κόμματος και πρωθυπουργός του Πριγκιπάτου της Σερβίας από τις 3 Νοεμβρίου 1873 έως τις 7 Δεκεμβρίου 1874.

Γεννήθηκε στο Σαράγεβο και η οικογένεια του μετακόμισε στο Κραγκούγεβατς όταν ήταν σε μικρή ηλικία.

Μετά τις σπουδές του στο Παρίσι , έγινε ο βοηθός του Ίλιγια Γκαρασάνιν. Είχε διορισθεί υπουργός Οικονομικών του πριγκιπάτου από το 1856 στο 1858 .

Στη συνέχεια αποστέλλεται ως διπλωμάτης στην Αγία Πετρούπολη , στο Παρίσι , έπειτα στο Λονδίνο και την Κωνσταντινούπολη.

Το Νοέμβριο του 1873 διορίστηκε πρωθυπουργός διατηρώντας το χαρτοφυλάκιο του υπουργείου εξωτερικών. Η κυβέρνηση Μαρίνοβιτς προχώρησε σε διάφορες φιλελεύθερες μεταρρυθμίσεις για να διασφαλίσει την ελευθερία του τύπου και της έκφρασης και για τον εκσυγχρονισμό της χώρας.

Από το 1879 στο 1889 ήταν πρεσβευτής στο Παρίσι.

## Παραπομπές


## Αναφορές
* *Pisma Ilije Garašanina Jovanu Marinoviću*, vol. I (1848–1858)-II (1859–1874), Srpska kraljevska akademija 1931.414+381.
* Alex Dragnich, *The Development of Parliamentary Government in Serbia*, Boulder & New York, East European Monograph & Columbia University Press 1978.
* Michael Boro Petrovich, *The History of Modern Serbia*, vol. I-II, Harcourt Brace Jovanovich, New York 1976.
* Željan E. Šuster, *Historical Dictionary of the Federal Republic of Yugoslavia*, Scarecrow Press, Langham Md. & London 1999.
* David MacKenzie, *Jovan Marinović: Evropski gospodin i srpski diplomata (1821-1893)*, Centar za unapredjivanje pavih studija, Beograd 2006.

Κατηγορία:Πρωθυπουργοί της Σερβίας
Κατηγορία:Σέρβοι διπλωμάτες
Κατηγορία:Υπουργοί οικονομικών της Σερβίας
Κατηγορία:Υπουργοί εξωτερικών της Σερβίας
Κατηγορία:Σερβοβόσνιοι πολιτικοί
Πεένε

μικρογραφία|250px|Ο ποταμός Πεένε
Ο **Πεένε** είναι ποταμός στο Μεκλεμβούργο-Δυτική Πομερανία της Γερμανίας. Oι Βεστπένε, Κλάινε Πεένε και Οστπεένε εκβάλλουν στη λίμνη Κουμμερόβερ Σέε και από κει οι τρεις ποταμοί ενωμένοι ως Πεένε ρέουν προς το Άνκλαμ και έπειτα στη λιμνοθάλασσα του Όντερ. Η λεκάνη απορροής του ποταμού έχει έκταση 5.110 τετραγωνικά χλμ και ο ποταμός έχει συνολικό μήκος 143 χλμ. Σημαντικές πόλεις πάνω στον ποταμό είναι οι Βόλγκαστ (Wolgast), Τετέροβ (Teterow), Ντεμμίν (Demmin) και Άνκλαμ (Anklam).

Η κοιλάδα του Πέενε αποτελεί ένα έλος (αγγλ.fen), το μεγαλύτερο στο είδος του  στην Ευρώπη. Χάρη στην ερημικότητά της και την άθικτη φύση της, ο ποταμός και η κοιλάδα του χαρακτηρίζονται ως η «Αμαζονία του Βορρά».

Το δυτικό παρακλάδι του ποταμού Όντερ, το οποίο χωρίζει το νησί Ούζεντομ από την ηπειρωτική Γερμανία, ονομάζεται επίσης Πεένε, αλλά στην ουσία είναι μέρος της Βαλτικής που ονομάζεται Πεένεστρομ. Είναι ένα από τα τρία κανάλια που συνδέουν τον κόλπο της Πομερανίας με την Βαλτική θάλασσα (τα άλλα δύο είναι ο Σβίνα και ο Τζβίνα).

## Παραπομπές


## Εξωτερικοί συνδέσμοι

* http://peenetal-landschaft.de/

Κατηγορία:Ποταμοί της Γερμανίας
Κατηγορία:Γεωγραφία του Μεκλεμβούργου-Δυτικής Πομερανίας
Κατηγορία:Ποταμοί που εκβάλλουν στη Βαλτική
Πεένεστρομ

Ο **Πεένεστρομ** (*Peenestrom*) είναι ποταμός στο Μεκλεμβούργο-Δυτική Πομερανία της Γερμανίας. Έχει μήκος 20 χλμ. και είναι το δυτικότερο κανάλι που ενώνει τη λιμνοθάλασσα Σέζιν με την Βαλτική θάλασσα (τα άλλα κανάλια είναι ο Σβίνα και ο Τζβίνα). Είναι ένα από τα τρία κανάλια του Όντερ.

Κατηγορία:Ποταμοί της Γερμανίας
Κατηγορία:Γεωγραφία του Μεκλεμβούργου-Δυτικής Πομερανίας
Κατηγορία:Ποταμοί που εκβάλλουν στη Βαλτική
Σέιμους Χίνι

Ο **Σέιμους Τζάστιν Χίνυ** (αγγλ. *Seamus Justin Heaney*, 13 Απριλίου 1939, Κασλντώσον - 30 Αυγούστου 2013, Δουβλίνο) ήταν Ιρλανδός ποιητής, ο οποίος έλαβε το Νόμπελ Λογοτεχνίας το 1995 «για τα λυρικής ομορφιάς και ηθικού βάθους έργα του». Ο Σέιμους έγινε λέκτορας στο Μπέλφαστ στις αρχές της δεκαετίας του 1960, όταν και άρχισε να γράφει ποίηση, ενώ στη συνέχεια έδινε και διαλέξεις στο Πανεπιστήμιο Χάρβαρντ. Ήταν καθηγητής ποίησης στο Πανεπιστήμιο της Οξφόρδης από το 1989 έως το 1994.

## Επιλεγμένη εργογραφία
Κάποια από τα έργα του έχουν μεταφραστεί στα ελληνικά:
* *Η κυβέρνηση της γλώσσας*
* *Η ελληνική εμπειρία*
* *Το αλφάδι*
* *Τα ποιήματα του βάλτου*

## Αναφορές


## Εξωτερικοί σύνδεσμοι

Κατηγορία:Βραβευμένοι με Νόμπελ Λογοτεχνίας
Κατηγορία:Ιρλανδοί ποιητές
Αυτοπροβολή

Ως **αυτοπροβολή** εννοείται η πράξη της μεταβίβασης θετικών πληροφοριών για τον εαυτό με την κατάλληλη συμπεριφορά από το ίδιο το άτομο ή τον κατάλληλο φορέα, όπως επίσης και ενίσχυση των θετικών όψεων ή επιτεύξεων σε έναν ευρύτερο κύκλο ανθρώπων. Σε ό,τι αφορά στο εννοιολογικό πλαίσιο της ψυχολογίας η αυτοπροβολή είναι μια πράξη επικοινωνίας, μέσω της οποίας επιχειρείται η επιθυμητή εντύπωση του εαυτού με επιλεγμένες συμπεριφορές.

## Σημειώσεις


## Παραπομπές


## Εξωτερικοί σύνδεσμοι

Κατηγορία:Κοινωνική ψυχολογία
Μαραθώνας (αποσαφήνιση)

Με το όνομα **Μαραθώνας** υπάρχουν τα τοπωνύμια:
* Μαραθώνας Αττικής, οικισμός στα βόρεια του νομού Αττικής, γνωστός από την αρχαιότητα
* Μαραθώνας Αίγινας (παραλία)

και οι αθλητικοί σύλλογοι
* Μαραθώνας Κάτω Βαρωσίων, αθλητικός σύλλογος της Αμμόχωστου στην Κύπρο
** Μαραθώνας Κάτω Βαρωσίων (πετοσφαίριση ανδρών), πετοσφαιρικό τμήμα ανδρών του Μαραθώνα Κάτω Βαρωσίων
** Μαραθώνας Κάτω Βαρωσίων (πετοσφαίριση γυναικών), πετοσφαιρικό τμήμα γυναικών του Μαραθώνα Κάτω Βαρωσίων
** Μαραθώνας Κάτω Βαρωσίων (Τσιακκιλερού), ποδοσφαιρικό τμήμα του Μαραθώνα Κάτω Βαρωσίων.

## Δείτε επίσης
* Μαραθώνας Αιαντίδας, αρχαίος αττικός δήμος της Αιαντίδας φυλής
Λίσσος

Ο **Λίσσος** ή **Φιλιούρης** είναι ποταμός της Θράκης στη Βόρεια Ελλάδα. Πηγάζει από την οροσειρά της Ροδόπης (όρος Μεγάλο Λιβάδι) και εκβάλλει στο Θρακικό πέλαγος δίπλα στο χωριό Ίμερος. Ο ποταμός έχει πλούσια ιχθυοπανίδα και ορνιθοπανίδα.

## Ιστορία

Ο Ηρόδοτος αναφέρει ότι ποταμός στέρεψε στο πέρασμα του στρατού του Ξέρξη.

«108. *Ο δε Ξέρξης εκ του [[Δορίσκος Έβρου|Δορίσκου]] επορεύετο κατά της [[Αρχαία Ελλάδα|Ελλάδος]], όσα δε έθνη ευρίσκοντο εις την πορείαν του τα ηνάγκαζε ν' ακολουθώσι τον στρατόν• καθότι, ως είπον ήδη προηγουμένως, όλη η μέχρι της [[Θεσσαλία]]ς χώρα ήτο υποδεδουλωμένη και φόρου υποτελής, πρώτον μεν υπό του [[Μεγάβαζος|Μεγαβάζου]], έπειτα δε υπό του [[Μαρδόνιος|Μαρδονίου]]. Πορευόμενος δε εκ του Δορίσκου, πρώτον διήλθε πλησίον των Σαμοθρακικών τειχών, των οποίων το τελευταίον προς δυσμάς είναι η [[Μεσημβρία - Ζώνη|Μεσαμβρία]]• κατόπιν αυτής είναι η πόλις των Θασίων [[Στρύμη]], και μεταξύ των δύο τούτων πόλεων ρέει ο *'Λίσσος ποταμός*', του οποίου το ύδωρ δεν ήρκεσε τότε εις τον στρατόν του Ξέρξου, αλλ' εξέλιπεν. Η χώρα αύτη πάλαι μεν εκαλείτο [[Γαλλαϊκή]], νυν δε [[Βριαντική]]• αληθώς όμως ειπείν είναι και αύτη των [[Κίκονες|Κικόνων]].*»

## Παραπομπές

Κατηγορία:Ποταμοί της Θράκης
Κατηγορία:Γεωγραφία της Ροδόπης
Κόστα Χρίστιτς

Ο **Κόστα Χρίστιτς** (σερβικά : Коста Христић) (Βελιγράδι 10 Απριλίου 1852 — Βελιγράδι 5 Μαρτίου 1927), ήταν Σέρβος πολιτικός, νομικός και διπλωμάτης.

Ήταν γιος του υπουργού και του πρωθυπουργού Νίκολα Χρίστιτς (1818-1911) και της Τζούλιαν Πέρισιτς και είχε άλλα 11 αδέλφια. Ο ίδιος νυμφεύτηκε την με Leposava (1859-1958), είχε δύο γιους, τον ακαδημαϊκό και συνθέτη Στέβαν Χρίστιτς (1885-1958), και τον διπλωμάτη Μπόσκο Χρίστιτς (1889-1941) και μια κόρη παντρεμένη με τον στρατηγό Μιλούτιν Νέντιτς.

Τελείωσε το σχολείο και το γυμνάσιο στο Βελιγράδι το 1867. Έπειτα σπούδασε νομικά στη Γερμανία (Βερολίνο, Χαϊδελβέργη) και τη Γαλλία.

Εργάστηκε στο δικαστήριο του Βάλιεβο για τρία χρόνια, και στη συνέχεια στο δικαστήριο στο Βελιγράδι. Έπειτα διετέλεσε γραμματέας της Σερβικής πρεσβείας στην Κωνσταντινούπολη (1883), γενικός πρόξενος στη Θεσσαλονίκη (1889-1890), υπουργός εξωτερικών το 1888 και 1894. Διετέλεσε πρέσβης του Βασιλείου της Σερβίας στο Βουκουρέστι (1895), της Ρώμης (1899) και της Βιέννης (1900-1903). Διετέλεσε υπουργός δικαιοσύνης της κυβέρνησης του Βλάνταν Τζόρτζεβιτς (1897-1899).

Μετέφρασε το δράμα "Ο γιος του Κρόμγουελ" που παίχτηκε στο εθνικό θέατρο του Βελιγραδίου.

Έγραψε το βιβλίο  «Αρχεία του γέρου του Βελιγραδίου" σε δύο τόμους που εκδόθηκε το 1923, και το 1925, αφιερωμένο στη μνήμη του πατέρα του, Νίκολα Χρίστιτς.

## Αναφορές
* Коста Н. Христић: „Записи старог Београђанина“, Нолит, Београд 1989, 539 страна, ISBN 86-19-01637-7

Κατηγορία:Υπουργοί δικαιοσύνης της Σερβίας
Κατηγορία:Υπουργοί εξωτερικών της Σερβίας
Κατηγορία:Σέρβοι ιστορικοί
Κατηγορία:Σέρβοι διπλωμάτες
Κατηγορία:Σέρβοι νομικοί
Ράντομαν Μπόζοβιτς

Ο **Ράντομαν Μπόζοβιτς** (σερβικά : Radoman Božović) γεννημένος στο Σίπακνο (Sipacno) της Γιουγκοσλαβίας, σήμερα Μαυροβούνιο, στις 13 Ιανουαρίου 1953, είναι Σέρβος πολιτικός και πρώην πρωθυπουργός της Δημοκρατίας της Σερβίας.

Αποφοίτησε από τη σχολή Οικονομικών της Σουμπότιτσα και πήρε μάστερ το 1978 ενώ έλαβε το διδακτορικό του το 1981 στο Τμήμα Οικονομικών Επιστημών του Βελιγραδίου. Ενώ ήταν ακόμα φοιτητής ασχολήθηκε με την πολιτική και ήταν μέλος του συνδέσμου Κομμουνιστών της Γιουγκοσλαβίας (LHR).

Από το 1990 ήταν στο Σοσιαλιστικό Κόμμα της Σερβίας, όπου το 1991 διορίστηκε πρόεδρος του εκτελεστικού Συμβουλίου της Βοϊβοντίνα, και στη συνέχεια ως πρωθυπουργός της Σερβίας έως τον Φεβρουάριο του 1993. Από το Μάρτιο του 1999 έως τις 5 Οκτωβρίου του 2000 διετέλεσε διευθυντής της ομάδας Genex.

Έχει εργαστεί στη σχολή της Σουμπότιτσα ως βοηθός καθηγητής, αναπληρωτής καθηγητής και τακτικός καθηγητής στην πολιτική Οικονομία. Καθηγητής Οικονομικών στο πανεπιστήμιο του Νόβι Σαντ όπου διδάσκει Πολιτική Οικονομία.

## Παραπομπές


## Αναφορές
* Биографија Радомана Божовића

Κατηγορία:Πρωθυπουργοί της Σερβίας
Κατηγορία:Σέρβοι πανεπιστημιακοί
Κατηγορία:Γιουγκοσλάβοι πολιτικοί
Σαν Μιγκέλ ντε Τουκουμάν

Το **Σαν Μιγκέλ ντε Τουκουμάν** (), γνωστό απλά ως **Τουκουμάν** (), είναι πρωτεύουσα της επαρχίας της Αργεντινής Τουκουμάν. Βρίσκεται στην βόρεια Αργεντινή και είναι η σημαντικότερη πόλη στη βόρεια Αργεντινή. Σύμφωνα με την απογραφή του 2001 έχει 527.607 κατοίκους και η μητροπολιτική περιοχή της έχει 763.460 κατοίκους. Η πόλη είναι χτισμένη στις δυτικές όχθες του Ρίο Σαλί (ή Ρίο Ντούλσε) και εκτείνεται μέχρι την οροσειρά Σιέρρα ντε Σαν Χαβιέρ, που είναι τμήμα της οροσειράς Ακονκίχα (Aconquija).

Η πόλη αρχικά ιδρύθηκε το 1565 από τον Ντιέγο ντε Βιγιαρρόελ στο Ιμπατίν, κοντά στην σημερινή πόλη Μοντέρος και περίπου 60 χιλιόμετρα από την σημερινή θέση της πόλης. Η πόλη μεταφέρθηκε στην σημερινή θέση (Λα Τόμα) το 1685. Η ρυμοτομία της πόλης είναι κλασσική της ρυμοτομίας των πόλεων της Λατινικής Αμερικής του 16ου και 17ου αιώνα, με οικοδομικά τέτραγωνα 7 επί 7 στο Ιμπαντίν και 9 επί 9 με μια κεντρική πλατεία στην Λα Τόμα. Το συμβούλιο και οι εκκλησίες βρίσκονταν στην περίμετρο.

Τις 21 Σεπτεμβρίου 1812 δόθηκε για την υπεράσπιση της πόλης η Μάχη του Τουκουμάν. Η διακήρυξη της Ελευθερίας της Αργεντινής εγκρίθηκε το τις 9 Ιουλίου 1816 από την βουλή του Τουκουμάν, ένα συμβούλιο που συνεδρίαζε στην πόλη. Το μέρος όπου συνεδρίαζε, η Κάσα ντε Τουκουμάν είναι σήμερα εθνικό μνημείο της Αργεντινής. Στα τέλη του 19ου αιώνα εγκαταστάθηκαν στην περιοχή Ισπανοί, Άραβες, Εβραίοι και Ιταλοί μετανάστες. Στις αρχές του 20ού αιώνα δόθηκαν 400 εκτάρια για αστικά πάρκα στα πρότυπα του Λονδίνου και του Παρισιού. Μέσα στα επόμενα 40 χρόνια ο πληθυσμός της πόλης διπλασιάστηκε και άρχισαν να κατασκευάζονται ουρανοξύστες.

Στην πόλη λειτουργεί διεθνές αεροδρόμιο και είναι έδρα του Εθνικού Πανεπιστημίου του Τουκουμάν.

## Παραπομπές


## Εξωτερικοί σύνδεσμοι
* 
*  

Κατηγορία:Πόλεις της Αργεντινής
Προμηθέας (αποσαφήνιση)

Το λήμμα **Προμηθέας** μπορεί να σχετίζεται με κάποιο από τα παρακάτω:
## Μυθολογία
*Προμηθέας, πρόσωπο της ελληνικής μυθολογίας

## Αθλητισμός
*Α.Ο. Προμηθέας Δάφνης
*A.Σ. Προμηθέας Πατρών
*Α.Ε.Σ. Προμηθέας Πυλαίας
*Γ.Σ. Προμηθέας Χαλανδρίου
*Α.Σ. Προμηθέας Χάλκειας

## Αστρονομία
*Προμηθέας (δορυφόρος)
*1809 Προμηθεύς, αστεροειδής

## Λογοτεχνία
**[[Προμηθεύς Δεσμώτης]]*, τραγωδία
*''Προμηθεύς'' (Λουκιανού)
**[[Φρανκενστάιν ή ο Σύγχρονος Προμηθέας]]*

## Άλλα
*''Προμηθέας'' (ταινία)
*Προμηθέας (δέντρο)
*Προμηθέας (όχημα)
Γιάνκο Κάτιτς

Ο **Γιάνκο Κάτιτς** (σερβικά: Јанко Катић) ( 18ος αιώνας - 1806) ήταν σέρβος βοδεβόδας κι ένας από τους ηγέτες της πρώτης σερβικής επανάστασης. Ήταν μέλος του διοικητικού συμβουλίου των Σέρβων της κυβέρνησης των επαναστατών.

Γεννήθηκε γύρω στα 1770 στο Ρογάτσι (Рогачи) και πέρασε τα παιδικά του χρόνια στο Βελιγράδι στην αδελφή του και τον Οθωμανό σύζυγο της. Από την αρχή της Σερβικής επανάστασης πήρε τα όπλα και ήταν από τους γενναιότερους αρχηγούς της. Πήρε μέρος σε όλες τις μάχες που έγιναν μέχρι τον θάνατο του κι έμεινε γνωστός για την γενναιότητα και τον ηρωισμό του. Θεωρήται από τους μεγαλύτερους ήρωες της εποχής του και ήταν πολύ εύγλωττος και έξυπνος καπετάνιος. Ο ίδιος διακρίθηκε ως διαπραγματευτής , μιλούσε τέλεια Τούρκικα. Πέθανε την παραμονή της μάχης του Μισάρ κοντά στο Σάμπατς σε μάχη με τους Οθωμανούς. 

Στο μουσείο της πρώτης σερβικής εξέγερσης στο Ορασάκ στο Αραντιέλοβατς υπάρχουν τα όπλα του, το γιαταγάνι του και το όπλο του. Το 2004 ανεγέρθηκε χάλκινο μνημείο στην γενέτηρά του  2,4 μέτρα ύψος.

## Παραπομπές


## Εξωτερικοί σύνδεσμοι
* 

Κατηγορία:Αγωνιστές της Α΄ Σερβικής εξέγερσης
Κατηγορία:Σέρβοι στρατιωτικοί
Κατηγορία:Μέλη του διοικητικού συμβουλίου των Σέρβων
Eyes of the Insane

Το **Eyes of the Insane** είναι τραγούδι του αμερικάνικου thrash metal συγκροτήματος Slayer, το οποίο εκδόθηκε στο δίσκο "*[[Christ Illusion]]*" τον Αύγουστο του 2006 και κυκλοφόρησε σε μορφή CD σινγκλ τρεις μήνες αργότερα.

Οι στίχοι του τραγουδιού αναφέρονται στην ψυχολογική κατάσταση ενός αμερικάνου στρατιώτη μετά την επιστροφή του από τον πόλεμο στο Ιράκ. Για την προώθηση του σινγκλ γυρίστηκε βίντεο κλιπ, με σκηνοθέτη τον Ιρανικής καταγωγής Τόνι Πετροσιάν. Τα γυρίσματα του βίντεο έγιναν στις 13 Αυγούστου 2006 στο Λος Άντζελες και το θέμα του ήταν η αφήγηση μέσα από τα μάτια του στρατιώτη για τη φρίκη την οποία βιώνει μέχρι και τις τελευταίες στιγμές του, μέσα από μία σειρά εικόνων, συγχρονισμένων με τους ρυθμούς του τραγουδιού.

Το τραγούδι κέρδισε το βραβείο "Grammy" για την κατηγορία "Best Metal Performance" στην 49η απονομή των βραβείων, το 2007. Το κομμάτι, διάρκειας 3 λεπτών και 23 δευτερολέπτων, ξεκινάει με μία αργή εισαγωγή από τα τύμπανα του Ντέιβ Λομπάρντο, πάνω στην οποία οι κιθάρες παίζουν σε φθίνουσα κλίμακα. Αξιοσημείωτα είναι τα φωνητικά του Τομ Αράγια, ο οποίος βρίσκει την ευκαιρία να φανερώσει την ευρύτητα τους.

Το "*Eyes of the Insane*" έλαβε θετικές κριτικές και συμπεριλήφθηκε στο σάουντρακ της ταινίας "*Saw III*", η οποία προβλήθηκε στα τέλη Οκτωβρίου του 2006. Επίσης, έγινε το πρώτο σινγκλ του συγκροτήματος το οποίο κατάφερε να μπει στους καταλόγους επιτυχιών οποιασδήποτε χώρας μετά το 1995, ανεβαίνοντας στο Top-20 της Δανίας.

## Τραγούδια
1. **Eyes of the Insane** *(Hanneman, Araya)* - 3:32
2. **Cult (Live)** *(King)* - 4:34
3. **Reborn (Live, video)** *(King, Hanneman)* - 3:09

## Θέσεις τσαρτ
***Eyes of the Insane*** *(σινγκλ)*

***Επίσημη κυκλοφορία: [[23 Νοεμβρίου]] [[2006]]***

## Μέλη των Slayer
Η σύνθεση του συγκροτήματος κατά την ηχογράφηση του "***Christ Illusion***" είχε την εξής μορφή:
**[[Τομ Αράγια]]** - *φωνητικά*, *μπάσο*
**[[Κέρι Κινγκ]]** - *κιθάρα*
**[[Τζεφ Χάνεμαν]]** - *κιθάρα*
**[[Ντέιβ Λομπάρντο]]** - *τύμπανα*

## Εξωτερικοί σύνδεσμοι
* Στίχοι 
* Guitar Tabs

## Πηγές
* Encyclopaedia Metallum
* CD Review: Slayer - Christ Illusion Special Limited Edition
* Spirit of Metal
* Θέσεις τσαρτ

Κατηγορία:Τραγούδια του 2006
Κατηγορία:Τραγούδια των Slayer
Κατηγορία:Singles του 2006
Α.Σ. Ολυμπιάδα Άσσου-Λέχαιου 2004

Ο **Αθλητικός Σύλλογος Ολυμπιάδα Άσσου-Λέχαιου 2004** είναι ελληνικό αθλητικό σωματείο που δραστηριοποιείται στην περιοχή του Λέχαιου, στο Νομό Κορινθίας. Επίσημο έτος ίδρυσής του είναι το 2004 και αγωνίζεται με χρώματα το κόκκινο και το λευκό. Ο σύλλογος διατηρεί τμήματα καλαθοσφαίρισης για αθλήτριες και αθλητές όλων των ηλικιακών ομάδων.

## Τμήμα καλαθοσφαίρισης ανδρών
### Ιστορική αναδρομή
Κατά την αγωνιστική περίοδο 2011-12 η Ολυμπιάδα συμμετείχε στο Πρωτάθλημα της Α' Κατηγορίας Ανδρών που διοργανώνει η Ε.Σ.Κ.Α.Κ. από το οποίο και υποβιβάστηκε. Εντούτοις, την επόμενη περίοδο, 2012-13, ολοκλήρωσε τις αγωνιστικές της υποχρεώσεις στη Β' Κατηγορία με μόλις μία ήττα. Η κατάκτηση του Πρωταθλήματος επέτρεψε στο σύλλογο να επιστρέψει στην υψηλότερη κατηγορία.

## Τμήμα καλαθοσφαίρισης γυναικών
### Ιστορική αναδρομή
Η γυναικεία ομάδα της Ολυμπιάδας Άσσου-Λέχαιου έχει κατακτήσει πέντε φορές το Πρωτάθλημα Γυναικών Ε.Σ.Κ.Α.Κ. και συγκεκριμένα κατά τα έτη 2008, 2010, 2011, 2012 και 2013.

Κατά την αγωνιστική περίοδο 2012-13 η Ολυμπιάδα έλαβε μέρος στο Πρωτάθλημα Γυναικών που διοργανώνει η Ε.Σ.Κ.Α.Κ., ολοκληρώνοντας τις αγωνιστικές της υποχρεώσεις στην κορυφή της βαθμολογικής κατάταξης. Ακολούθως διεκδίκησε την άνοδο στην Α2 Εθνική Κατηγορία μέσω αγώνων μπαράζ που διεξήχθησαν τον Ιούνιο στην Αθήνα. Η ομάδα απέτυχε να κερδίσει ένα από τα δύο εισιτήρια και επιπλέον ηττήθηκε με σκορ 65-48 σε αγώνα κατάταξης από την Α.Γ.Ε. Χαλκίδας. Εντούτοις, μετά από την άρνηση συμμετοχής στην Α2 Εθνική του Αστέρα Εξαρχείων και την απόσυρση της Χαλκίδας, τη θέση στο εθνικό πρωτάθλημα πήρε η ομάδα της Κορινθίας.

Κατά την αγωνιστική περίοδο, 2013-14, ο Α.Σ. Ολυμπιάδα Άσσου-Λέχαιου 2004 διαγωνίστηκε στο Πρωτάθλημα της Α2 Εθνικής Κατηγορίας Γυναικών και συγκεκριμένα στον Όμιλο Νότου. Χωρίς να πετύχει καμία νίκη σε σύνολο 22 αγώνων, βρέθηκε στη 12η και τελευταία θέση του τελικού βαθμολογικού πίνακα, με αποτέλεσμα να υποβιβαστεί στις τοπικές κατηγορίες.

Στα πλαίσια του θεσμού του Κυπέλλου Ελλάδος γνώρισε την ήττα στην 1η Αγωνιστική της Α' Φάσης από τo Περιστέρι με σκορ 65-35, με αποτέλεσμα να αποκλειστεί από τη συνέχεια της διοργάνωσης.

## Παραπομπές



Κατηγορία:Αθλητικοί σύλλογοι Κορινθίας
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.Κ.Α.Κ.
Κατηγορία:Ιδρύσεις αθλητικών συλλόγων το 1999
Κατηγορία:Ιδρύσεις ομάδων καλαθοσφαίρισης το 1999
Americana

Το ***Americana*** είναι το πέμπτο άλμπουμ των The Offspring. Κυκλοφόρησε στις 17 Νοεμβρίου του 1998. Γράφτηκε μετά την κατάληξη της παγκόσμιας περιοδείας για την προώθηση του "Ixnay on the Hombre" (1997). Η μουσική του άλμπουμ σημείωσε μια αλλαγή στο μουσικό στυλ της μπάντας, η οποία επέκτεινε τους μουσικούς της ορίζοντες στο ποπ πανκ.

Το "Americana" ήταν μια τεράστια εμπορική επιτυχία, ντεμπουτάροντας στο νούμερο 6 του Billboard 200, πουλώντας 175,000 αντίτυπα στην πρώτη εβδομάδα κυκλοφορίας , φτάνοντας 2 φορές στο νούμερο 2 των τσαρτς, και περνώντας 22 εβδομάδες στο top 10. To νούμερο 2 είναι η πιο υψηλή θέση της μπάντας στα τσάρτς. Είναι δεύτερο σε πωλήσεις πίσω από το "Smash" του 1994. Το "Americana" έχει πουλήσει πάνω από 15 εκατομμύρια αντίτυπα παγκοσμίως.

Το άλμπουμ περιέχει τα πετυχημένα singles "Pretty Fly (for a White Guy)", "Why Don't You Get a Job?" και "The Kids Aren't Alright". Το "She's Got Issues" ήταν το τελευταίο single που κυκλοφόρησε αλλά δεν γνώρισε ανάλογη επιτυχία. Τα singles (εκτός του "She's Got Issues") συμπεριλήφθηκαν στο "Greatest Hits".

Το Americana ήταν υποψήφιο για το βραβείο καλύτερου άλμπουμ στα MTV Europe Music Awards του 1999, αλλά έχασε από το "By Request" των Boyzone. Οι Offspring έκαναν μια παγκόσμια περιοδεία για την προώθηση του και εμφανίστηκαν στο περιβόητο Woodstock του 1999.

## Κομμάτια

* Το "Pay the Man" τελειώνει στο 8:08 και ακολουθεί το "Pretty Fly (Reprise)", μια διαφορετική έκδοση του "Pretty Fly (for a White Guy)", διάρκειας ενός λεπτού.

## Συντελεστές
* Dexter Holland - φωνή, ρυθμική κιθάρα
* Noodles - κιθάρα, φωνητικά
* Greg K. - μπάσο, φωνητικα
* Ron Welty - ντραμς
* Carlos Gomez - κιθάρα
* Bryan Carlstrom - μηχανικός
* Annette Cisneros - βοηθός μηχανικός
* Derrick Davis - φλαούτο
* Chris "X-13" Higgins - φωνητικλα
* Dave Jerden - παραγωγός, μίξινγκ
* Eddy Schreyer - mastering
* Sean Evans - καλλιτεχνική διεύθυνση
* Frank Kozik - artwork
* Gabriel McNair - κόρνο
* John Mayer - φωνητικά
* Justin Beope - artwork
* Alvaro Macias - biguela
* Phil Jordan - κόρνο
* Davey Havok - φωνητικά
* Jack Grisham - φωνητικά
* Nika Frost - φωνητικά
## Κριτικές

## Θέσεις στα τσάρτς

## Παραπομπές


Κατηγορία:Άλμπουμ του 1998
Κατηγορία:Δισκογραφία των The Offspring
Λούκα Λαζάρεβιτς

Ο **Λούκα Λαζάρεβιτς** (*[[σερβικά]]: Лука Лазаревић*) (1774 - 1852) είναι Σέρβος εθνικός ήρωας και Κνεζ της πρώτης σερβικής επανάστασης και Ορθόδοξος ιερέας.

Γεννήθηκε στη Σβίλουβα το 1774, ήταν γιος του Μάτζκε και της Θεοδώρας Γεβρόσιμ. Πήγε σχολείο στο Σρεμ της τότε Αυστροουγγαρίας και μόλις αποφοίτησε επέστρεψε στη Σερβία. Παντρεύτηκε τη Μαρίκα το 1796 όπου πέθανε το 1803 , μαζί της απέκτησε δυο γιους τον Μιχαήλ και τον Κοσμά. 

Αγαπούσε πολύ τα άλογα και τα όπλα, μερικά από τα οποία ποτέ δεν τα αποχωρίστηκε. Είχε δεκαπέντε πληγές, και μια σφαίρα στο σώμα. Πέθανε στο Σάμπατς στις 29 Απρίλιου 1852 και τάφηκε δίπλα στην εκκλησία της πόλης.

Το 1804 πήρε μέρος στην επανάσταση , εξελέγη Κνεζ του Σάμπατς και του Πόσεβατς και αμέσως συγκρούστηκε με τον Οθωμανικό στρατό στην περιοχή που διοικούσε. Έγινε μέλος του διοικητικού συμβουλίου, δηλαδή της πρώτης σερβικής κυβέρνησης. Συμμετείχε στην απελευθέρωση της Σόκο και του Ούζιτσε. Την άνοιξη του 1806 οι Οθωμανοί εισέβαλαν στη γενέτειρά του και την έκαψαν μαζί και το σπίτι του, ο Λούκα τους περίμενε στο Čučuge και τους προκάλεσε βαριές απώλειες.

Συμμετείχε σε όλες τις μάχες κατά των Τούρκων στην κοιλάδα του Ντρίνα και διακρίθηκε ιδιαίτερα στη Μάχη του Μισάρ το 1806. Σε αυτή τη μάχη σαν διοικητής του ιππικού έκανε έναν αποφασιστικό ελιγμό κι επίθεση που συνέβαλε αποφασιστικά στη σερβική νίκη. 

Μετά την απελευθέρωση του Σάμπατς ο Καραγιώργης Πέτροβιτς τον διόρισε διοικητή του φρουρίου της, θέση που κατείχε από το 1807 έως το 1813. Την άνοιξη του 1809 επιτέθηκε και περικύκλωσε τους Οθωμανούς στην Janja και Μπιγελτζινα αλλά αναγκάστηκε να υποχωρήσει στον ποταμό Ντρίνα. Στο τέλος του Ιουνίου 1811 διορίστηκε διοικητής του τομέα της ložnice.

Με την κατάρρευση της επανάστασης το 1813 και πήγε στη Σρεμ, αργότερα στη Στυρία , από εκεί, ο ίδιος και άλλοι αξιωματούχοι πήγε στη Βεσσαραβία (τότε Ρωσία), όπου έζησε μέχρι το 1832.

Το 1833 επέστρεψε στην πατρίδα του με μεγάλη τιμή και εγκαταστάθηκε στο Σάμπατς . Ο Μίλος Ομπρένοβιτς τον διόρισε μέλος του Δικαστηρίου του Σάμπατς και του έδωσε ένα σπίτι στην πόλη. Πριν από το τέλος της ζωής του, ο ίδιος βρέθηκε σε δύσκολη οικονομική κατάσταση και αναγκάστηκε να πάρει δάνειο κάτω από αντίξοες συνθήκες. Στις αρχές του 1847 έλαβε σύνταξη.

Αντιπολιτευόταν τον πρίγκιπα Μίλος και τη δυναστεία Ομπρένοβιτς. Το 1842 πήρε μέρος στην εξέγερση κατά των Ομπρένοβιτς, συνελήφθη και φυλακίστηκε. Μετά την αλλαγή της δυναστείας και την ανάληψη του πριγκιπάτου από τους Καραγιώργεβιτς βγήκε από τη φυλακή κι έγινε μέλος του συμβουλίου της Επικρατείας.

## Παραπομπές


Κατηγορία:Αγωνιστές της Α΄ Σερβικής εξέγερσης
Κατηγορία:Μέλη του διοικητικού συμβουλίου των Σέρβων
Κατηγορία:Σέρβοι στρατιωτικοί
Ανδρέας Στράτος

Ο **Ανδρέας Ν. Στράτος** (Αθήνα, 1905 - 30 Αυγούστου 1981) ήταν Έλληνας νομικός και πολιτικός, που διετέλεσε βουλευτής και υπουργός.

## Βιογραφία
Ο πατέρας του, Νικόλαος Στράτος, δικάστηκε στη δίκη των έξι, καταδικάστηκε και εκτελέστηκε στις 15 Νοεμβρίου 1922 στο Γουδή. Η οικογένεια χωρίς τον πατέρα, με τον έφηβο Ανδρέα, εγκαταστάθηκαν στη Γερμανία. Η μητέρα του, Μαρία Κορομηλά, εργάστηκε ως υψίφωνος, ενώ η αδερφή του, Δόρα, έγινε χορεύτρια και βραβεύτηκε με το «παγκόσμιο βραβείο Θεάτρου». Ο νεαρός Ανδρέας κατάφερε να σπουδάσει Νομική και Πολιτικές Επιστήμες.

Παράλληλα είχε κλίση στη μουσική και έκανε σπουδές στο Ωδείο του Παρισιού. Σε ηλικία 22 ετών απέκτησε πτυχίο από τη Νομική Σχολή του Πανεπιστημίου των Αθηνών. Μετά τη θητεία του στο στρατό ακολούθησε τον δικαστικό κλάδο και παράλληλα ασχολήθηκε με τη δικηγορία και με τα κοινά, έπειτα από παρότρυνση της γιαγιάς του, με επιστολή.

### Βουλευτικές θητείες
Εξελέγη πρώτα βουλευτής Αιτωλοακαρνανίας με το Λαϊκό Κόμμα στις εκλογές του 1932 και επανεξελέγη σε εκείνες του εκλογές του 1933 και του 1936, ενώ πήρε μέρος στις εκλογές 1946 ως υποψήφιος βουλευτής Αιτωλοακαρνανίας με τον συνδυασμό της «Ηνωμένης Παρατάξεως Εθνικοφρόνων» (Λαϊκό Κόμμα) και συγκέντρωσε 8.064 ψήφους.

Ένα έτος αργότερα, έφυγε από το Λαϊκό Κόμμα και προσχώρησε στο νεοσύστατο κόμμα του Σπυρίδωνος Μαρκεζίνη που στις εκλογές του 1950 κατάφερε να εκλέξει ως μόνο βουλευτή τον Ανδρέα Στράτο.
Στις εκλογές του 1951 και στις εκλογές του 1952 εξελέγη βουλευτής με τον Ελληνικό Συναγερμό του Αλέξανδρου Παπάγου. 

Για τελευταία φορά επανεξελέγη βουλευτής με την Εθνική Ριζοσπαστική Ένωση (ΕΡΕ) στις εκλογές του 1961, έχοντας κερδίσει και τις 3 προηγούμενες εκλογικές αναμετρήσεις το 1952, το 1956 και το 1958. 

Στην κυβέρνηση του 1946 με πρωθυπουργό τον Κωνσταντίνο Τσαλδάρη υπηρέτησε ως υπουργός Εργασίας
Στην κυβέρνηση Παπάγου του 1952 ανέλαβε υπουργός «Γενικός Διοικητής Βορείου Ελλάδος» και Υπουργός Εργασίας  
Στις κυβερνήσεις του Κωνσταντίνου Καραμανλή του 1958 και του 1961 χρημάτισε υπουργός Κοινωνικής Πρόνοιας.

Το 1960 εγκαινίασε το Γενικό Νοσοκομείο Αγρινίου ως υπουργός Κοινωνικής Πρόνοιας. Το Δεκέμβριο του 1962 διαφώνησε με τις επιλογές της κυβέρνησης και αποχώρησε. Έκτοτε αφοσιώθηκε στην ιστορική έρευνα. Έγραψε έργα, όπως το «Το Βυζάντιον στον Ζ΄ αιώνα» (Εστία, 1966).

Απεβίωσε το 1981. Η γυναίκα του, Νία (κόρη του πρώην υπουργού Γ. Ησαΐα), εξέδωσε τη βιογραφία του, με τίτλο «Ο Ανδρέας Στράτος και η πολιτική».

## Παραπομπές


## Εξωτερικοί σύνδεσμοι
*Προσωπογραφία του Ανδρέα Στράτου

Κατηγορία:Βουλευτές Αιτωλοακαρνανίας
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ
Κατηγορία:Έλληνες υπουργοί Εργασίας
Κατηγορία:Έλληνες υπουργοί Κοινωνικής Πρόνοιας
Κατηγορία:Έλληνες υπουργοί Γενικοί Διοικητές Βορείου Ελλάδος
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Οικογένεια Στράτου
Κατηγορία:Οικογένεια Μπουντούρη
Βουκάσιν Πέτροβιτς

Ο **Βουκάσιν Πέτροβιτς** (*[[σερβικά]] : Вукашин Петровић*) (Βελιγράδι, 12η Οκτωβρίου 1847 - Βελιγράδι, 1 Σεπτεμβρίου 1924) ήταν Σέρβος οικονομολόγος και υπουργός Οικονομικών.

## Βιογραφία
Γεννήθηκε το 1847 στο Βελιγράδι, όπου και πέθανε το 1924. Αποφοίτησε από το Λύκειο και σπούδασε οικονομικά στη Γερμανία. Ήταν Υπουργός Οικονομικών, σαν πρόεδρος της φορολογικής διοίκησης ετοιμάσε μεγάλη μεταρρύθμιση των φόρων το 1884.

Το 1882 έγραψε μαζί με τον αδελφό του Νικόλα Πέτροβιτς το βιβλίο *Грађа за историју Краљевине Србије*.

## Παραπομπές


Κατηγορία:Σέρβοι οικονομολόγοι
Κατηγορία:Υπουργοί οικονομικών της Σερβίας
Σίμα Μάρκοβιτς (βοεβόδας)

Ο **Σίμα Μάρκοβιτς** (σερβικά: *Сима Марковић*) (Βελίκι Μπόρατς 1768 - Βελιγράδι 1817) ήταν Σέρβος πολιτικός και βοεβόδας της πρώτης σερβικής επανάστασης. 

## Βιογραφία
Διετέλεσε μέλος και Πρόεδρος του Διοικητικού Συμβουλίου των Σέρβων, πρώτη σερβική κυβέρνηση, το 1817 και ήταν ο πρώτος υπουργός οικονομικών στην πολιτική ιστορία της Σερβίας. Ήταν από τους αρχηγούς, μαζί με τον Πάβλε Κούκιτς της εξέγερσης ενάντια στον πρίγκηπα Μίλος Ομπρένοβιτς, αλλά συνελήφθη και εκτελέστηκε στο Βελιγράδι. 

Σήμερα έχει δοθεί το όνομα του σε δρόμο στο Βελιγράδι, σε ένα δρόμο στο Κραγκούγιεβατς, Σμεντέρεβο και Barajevu , σε σχολεία και στον δρόμο που οδηγεί στο σπίτι του στο Veliki Borak.

## Παραπομπές


## Αναφορές
* Βλαντιμίρ Κόροβιτς, *[http://www.rastko.rs/rastko-bl/istorija/corovic/istorija/index_l.html Историја српског народа. (ιστορία του σερβικού λαού)]*, (1997).

Κατηγορία:Σέρβοι οικονομολόγοι
Κατηγορία:Υπουργοί οικονομικών της Σερβίας
Κατηγορία:Αγωνιστές της Α΄ Σερβικής εξέγερσης
Κατηγορία:Μέλη του διοικητικού συμβουλίου των Σέρβων
Σίμα Μάρκοβιτς

Με το όνομα **Σίμα Μάρκοβιτς** είναι γνωστοι :

* Σίμα Μάρκοβιτς (βοεβόδας), πολιτικός
* Σίμα Μάρκοβιτς (1888-1939) , μαθηματικός και πολιτικός, Γραμματέας του Κομμουνιστικού Κόμματος
Δημήτριος Τσούμπας

Ο **Δημήτριος Τσούμπας** του Αντωνίου  (1907 - 9 Νοεμβρίου 1975) ήταν Έλληνας τραπεζικός και πολιτικός. Υπηρέτησε ως μέλος του ελληνικού Κοινοβουλίου.

## Βουλευτής
Γεννήθηκε στη Σαλμώνη Ηλείας το 1907 και σπούδασε Οικονομικές και Πολιτικές Επιστήμες στην Αθήνα. Δραστηριοποιήθηκε στα τοπικά θέματα αρθρογραφώντας στην εφημερίδα "Ηλειακή Ηχώ".

Εργάστηκε ως τραπεζικός υπάλληλος και ήταν διευθυντής του τοπικού γραφείου της ΕΡΕ στον νομό. Ο Τσούμπας εξελέγη βουλευτής Ηλείας στις εκλογές του 1950 με το Μέτωπο Εθνικής Αναδημιουργίας. Ήταν υποψήφιος με την ΕΡΕ στις εκλογές του 1956 αλλά δεν εξελέγη βουλευτής στην Ηλεία. Ήταν ξανά υποψήφιος στις εκλογές του 1958 και πήρε 3.024 σταυρούς στην Ηλεία . 

Πέθανε αιφνιδίως (από καρδιακή προσβολή) το Νοέμβριο του 1975. Κηδεύτηκε από τον ιερό ναό του Αγίου Ισιδώρου του Β΄ Νεκροταφείου Πατησίων.

Κατέλιπε τη σύζυγό του, τη δασκάλα Ασημίνα Τσόπελα και δύο παιδιά.

## Παραπομπές


Κατηγορία:Βουλευτές Ηλείας
Κατηγορία:Βουλευτές εκλεγμένοι με το Μέτωπο Εθνικής Αναδημιουργίας